stanford-oval/wikipedia huggingface dataset:
זו (סדרת טלוויזיה)

| --- | --- |
 סוגה:  סדרת טלוויזיה לילדים
 בימוי:  אוליבייה לרדו
 מדבבים בעברית:  שון גיטלמן, עומר שטיינברג, עדן גמליאל, עדי ביטי, דייוויד לרנר, ברק ברויטמן, ערן מור, רונה בקרמן, אורלי קטן, גדי לוי, נורית בנאי קורן
 ארץ מקור:  צרפת צרפת אוסטרליה אוסטרליה
 שפות:  צרפתית 
 מספר עונות:  3
 מספר פרקים:  156
 הפקה
 הפצה:  הולו 
 אורך פרק:  11 דקות
 שידור
 רשת שידור בישראל:  דיסני ג'וניור
 תקופת שידור מקורית:  20 באוגוסט 2012 – הווה 
 תקופת שידור בישראל:  2012 – 2015
 קישורים חיצוניים
 דף התוכנית ב-IMDb
 
זו (באנגלית: Zou) היא סדרת טלוויזיה צרפתית-אוסטרלית לילדים בהנפשה ממוחשבת, אשר מבוססת על סדרת ספרים מאת מישל גאי. הסדרה בוימה על ידי אוליבייה לרדו והופקה על ידי Cyber Group Studios ו-Scrawl Studios.
הסדרה שודרה לראשונה באירלנד ובריטניה בערוץ דיסני ג'וניור במאי 2012, כאשר בהמשך שודרה במדינות נוספות, ביניהן צרפת בערוצים M6 ו-France 5 וארצות הברית בערוץ PBS Kids Sprout. בישראל הסדרה שודרה לראשונה בדיבוב לעברית בשנת 2012 בדיסני ג'וניור. הסדרה היא בת 3 עונות ו-156 פרקים באורך 11 דקות.
שיר הפתיחה של הסדרה בעברית בוצע על ידי לירון לב.
עלילה

הסדרה עוקבת אחר זברה קטן וסקרן בשם זו, העובר בכל פרק הרפתקאות שונות עם משפחתו וחבריו בבית ובחצר.
מדבבים

הדיבוב העברי בוים על ידי אורלי קטן, והופק על ידי ענבר שטגר עזרא.
| שם הדמות | מדבב/ת בעברית |
| --- | --- |
זו: שון גיטלמן (2012-2013) עומר שטיינברג (2015)
אלזי: עדן גמליאל
סיניה: עדי ביטי
זאק: דייוויד לרנר (2012-2013) ברק ברויטמן (2015)
אבא: ערן מור
אמא: רונה בקרמן
נאנא: אורלי קטן
סבא: גדי לוי
סבתא: נורית בנאי קורן
חיות שוכנות עצים

דוב נמלים מקסיקני מטפס על עצים ביערות פנמה
זבד דקל מסיכתי מחפש פירות על הענף.
פיתון עצים ירוק מתלפף על ענף.
חיות שוכנות עצים (באנגלית: Arboreal) הם מינים של בעלי חיים החיים בין צמרות העצים או מבקרים בהם ויודעים איך לטפס עליהם מהקרקע ולנוע עליהם. צורות הטיפוס משפיעה על מבנה הגוף והרגלי חייו של בעל החיים, כשהמינים המתמחים ביותר כמעט ולא עוזבים את העצים והענפים. צורות הטיפוס עוזרת לבעלי החיים גם בטיפוס מעל סלעים או קירות.
ישנם מינים מטפסים מכל קבוצה גדולה של חיות, למעט מאלה השוכנים בים (כמו הדגים). רוב חסרי החוליות קטנים מאוד ויכולים לטפס בקלות על ענפים ולחלקם ישנו ריר המדביק אותם לענף. כך חשופיות יכולות להתקדם ללא רגליים. כך גם חלזונות וכמה מהחלזונות חיים בעיקר על העצים. לאחרים רגליים רבות העוזרות להם להיתפס בקרסים בין חורי הגזע ולנוע מעלה. החרקים יכולים לעוף עם כנפיהם אל העלים ורבים מהם חיים בין העצים כל חייהם, חלקם גם דומים לעלים כמו המקלונאים או גמלי שלמה. גם העכבישים המותחים קורים ומגיעים מענף לענף מבלי לרדת לקרקע ושם טווים את רשתותיהם. ישנם אפילו כמה סרטנים שוכני עצים כמו סרטן הקוקוס.
מבין החולייתנים ישנם מיני צפרדעים בעלי גוף קטן וכפות רחבות בעלות קרום איתם הם נעים על העלים ו"נדבקים אליהם" הצפרדע המעופפת יכולה גם לדאות עם קרומי אצבעותיה מעץ לעץ. גם רוב הזוחלים יכולים לטפס על ידי התלפפות סביב הענפים או בשימוש בטפרים חזקות וזנב נצמד. הזיקיות בעלות כפות גדולות ואצבעות המפוצלות לשניים וזנב לופתני. השממיות בעלות כריות הצמדה חזקות איתם הם יכולים לנוע מעל קירות אנכיים.
רוב העופות יכולות לעוף אל הענפים והרבה מהם מרגישים בנוח להימצא בינות הענפים. חלקם יודעים גם לטפס עליהם ואף להיתלות הפוכים. כך גוזל ההואצין יכול לטפס מהקרקע אל העצים, תוכי דררה, נקריים וטפסי העצים שאצבעותיהם מפוצלות ל-2.
מבין היונקים קבוצות רבות חיות בין ענפי העצים. העיקריים שבהם הם הפרימטים בהם מינים רבים לא רק מטפסים מיומנים אלא גם קופצים למרחקים מרשימים מאוד בין הענפים, ביניהם הגיבונים, קוף העכביש המשתמש בזנבו כדי לתפוס ענפים, גלגו, טרסיוס, לוריס שלוח ולמורים היודעים כולם לקפץ לאורך מרשים, השימפנזה היכולה לנוע במהירות מקרקע היער לצמרות, קופי הקולובוס והשאגן ועוד רבים.
קבוצות נוספות כוללות את דובי הנמלים בעלי הזנב הלופת והעצלנים הנתלים הפוך ומשתמשים בטפרי הקרס שלהם להיתפס. מבין הטורפים בולטים החתוליים כמו הנמר, הסרוול, חתול בר ועוד, גחניים, נמייתיים, מגוון סמוריים, הראקון, החוטמן ודביבון לופת ואפילו כמה דובים כמו דוב מלאי, פנדה ענקית או דוב שחור. מבין המכרסמים ישנם את הסנאיים השונים ובעיקר סנאים דואים, סמרניים, אוגריים שונים ועכברון הקמה. מבין הכיסאים ישנם את הקואלה, הצופון, פוסום זנב-מברשת, נמיית הכיס, כיסנאי דואה ומיני האופוסום. עוד קבוצות כוללות את העטלפים הנתלים הפוך על הענפים, חדפי עצים, גלשנאים ושפניים.
מינים נוספים חיים באזורים הרריים ומתואמים לטיפוס מעט דומה לטיפוס על עצים, אך תנועתם היא בעיקר בקפיצות גבוהות או צעידות אופקיות ולא בטיפוס אנכי, למשל יעלים או עזים. לעיתים מינים אלה יצליחו בעזרת כישוריהם לטפס על עצים נמוכים.
גלריה

לביאה על ענף
לוריס איטי
דררה מצויה
סנאי אדום מטפס
נחש העפאים
עזים על ארגן במרוקו. מבנה גופם של העזים מותאם לחיים על סלעים לא יציבים והם מצליחים גם לטפס על עצים נמוכים.
חוליו קורטאסר

| --- | --- |

 לידה:  26 באוגוסט 1914 בריסל, בלגיה 
 פטירה:  12 בפברואר 1984 (בגיל 69) הרובע העשירי של פריז, צרפת 
 מדינה:  צרפת, ארגנטינה 
 מקום קבורה:  בית הקברות מונפרנאס 
 שם עט:  Julio Denis 
 מקום לימודים:  הפקולטה לספרות ופילוסופיה של אוניברסיטת בואנוס איירס 
 שפות היצירה:  צרפתית, ספרדית, אנגלית 
 סוגה:  ריאליזם קסום, שירה 
 זרם ספרותי:  סוריאליזם 
 יצירות בולטות:  קלאס 
 תקופת הפעילות:  מ-1938 
 הושפע מ:  ז'אן-פול סארטר 
 בן או בת זוג:  Ugnė Karvelis  Aurora Bernárdez  Carol Dunlop 
 פרסים והוקרה:  פרס מדיסיס זר (1974) 
 חתימה:   
 
חוליו פלורנסיו קורטאסר (בספרדית: Julio Florencio Cortázar; בריסל, 26 באוגוסט 1914 – פריז, 12 בפברואר 1984) היה סופר ארגנטינאי, נחשב לאחד מחשובי הסופרים בשפה הספרדית במאה ה-20. פרסם רומאנים וספרי שירה, אך הטביע את חותמו באופן מובהק בסוגת הסיפור הקצר.
מותו

ב-12 בפברואר 1984 מת חוליו קורטאסר מלוקמיה בפריז. הוא נטמן לצד אשתו בבית הקברות של מונפרנאס. עם זאת, לפי כמה עדויות, בין השאר של העיתונאית והמשוררת קריסטינה פרי רוסי, שהייתה אהובתו וחברתו הקרובה, קורטאסר מת מסיבוכים של מחלת האיידס, שבה נדבק לאחר שקיבל עירוי דם נגוע.
יצירותיו > ספרי קורטאסר בעברית

אותה האש לכול, ספרית פועלים, תרגום: יורם ברונובסקי
חיות טרף, כתר, תרגום: ישעיהו אוסטרידן
נשק סודי, כתר, תרגום: ישעיהו אוסטרידן
סוף המשחק, כתר, תרגום: יורם ברונובסקי
סוף המשחק, הוצאת כרמל, תרגום: יורם מלצר
מתומן, הוצאת בבל, תרגום: יורם מלצר
שמיים אחרים - מבחר סיפורים, הספריה החדשה, הוצאת הקיבוץ המאוחד / ספרי סימן קריאה, סדרת לטינו, תרגום: טל ניצן
ניירות פתאום, הספריה החדשה 2013, הוצאת הקיבוץ המאוחד / הספרייה הקטנה, סדרת לטינו, תרגום: טל ניצן
קלאס, הוצאת כרמל 2013, סדרת אלדורדו, תרגום: יורם מלצר
יצירותיו > בשפת המקור

Presencia, 1938.
La otra orilla, 1945.
Los Reyes, 1949.
Bestiario, 1951.
Final de Juego, 1956.
Las armas secretas, 1959.
Los premios, 1960.
Historias de cronopios y de famas, 1962.
Rayuela, 1963.
Todos los fuegos el fuego, 1966.
El perseguidor y otros cuentos, 1967.
La vuelta al día en 80 mundos, 1967.
Buenos Aires, Buenos Aires, 1967.
modelo para armar/62, 1968.
Último round, 1969.
Casa tomada, 1969.
Relatos, 1970.
Viaje alrededor de una mesa, 1970.
La isla a mediodía y otros relatos, 1971.
Pameos y meopas, 1971.
Prosa del observatorio, 1972.
Libro de Manuel, 1973.
La casilla de los Morelli, 1973.
Octaedro, 1974.
Fantomás contra los vampiros multinacionales, 1975.
Estrictamente no profesional, 1976.
Alguien que anda por ahí, 1977.
Territorios, 1978.
Un tal Lucas, 1979.
Queremos tanto a Glenda, 1980.
Deshoras, 1982.
Los autonautas de la cosmopista, 1982.
Nicaragua tan violentamente dulce, 1983.
Silvalandia, 1984.
Salvo el crepúsculo, 1985.
Divertimento, 1986.
El examen, 1986.
Diario de Andrés Fava, 1995.
Adiós Robinson, 1995.
הערות שוליים

↑  Luis Harss, Los Nuestros, Buenos Aires: Editorial Sudamericana, 1969, עמ' 251-300
1 2  David Iaconangelo, Julio Cortázar Died Of AIDS, Not Of Cancer, Claims Writer’s Ex-Lover, Latin Times, ‏14 בפברואר 2014
| --- | --- |
בקרת זהויות :  NLI: 987007260165705171  PLWABN: 9810664866005606  BIBSYS: 90126409  BNC: 000034798  BNE: XX848897  BnF: cb11897752d (data)  CANTIC: a10582745  CiNii: DA00047434  GND: 118522272  ICCU: CFIV000458  ISNI: 0000 0001 2120 8052  LCCN: n79038532  LNB: 000026947  MusicBrainz: 7625ac5e-4370-41ee-b289-e381f1cc8799  NDL: 00436686  NKC: jn19990210149  NLA: 35031344  NLG: 64064  NLK: KAC199638887  NSK: 000034554  NTA: 068624883  RERO: 02-A003137301  SELIBR: 182274  SNAC: w6gt67z5  SUDOC: 026800039  Trove: 804124  VcBA: 495/97444  VIAF: 12306822   WorldCat (עם VIAF): 12306822
ויק פונטיין

| --- | --- |

 תוכנית טלוויזיה:  מסע בין כוכבים: חלל עמוק 9
 הופעה ראשונה:  הפרק "His Way" (22 באפריל 1998)
 הופעה אחרונה:  הפרק "What You Leave Behind" (2 ביוני 1999)
 גילום הדמות:  ג'יימס דארן 
 מידע
 גזע:  הולוגרמה
 מקצוע:  זמר
 דמויות קשורות
 חברים:  נוג אודו ג'וליאן באשיר
 
ויק פונטיין (באנגלית: Vic Fontaine) הוא דמות בדיונית שהופיעה בעונות השישית והשביעית של סדרת הטלוויזיה האמריקאית מסוגת מדע בדיוני של מסע בין כוכבים: חלל עמוק 9. הדמות מגולמת על ידי ג'יימס דארן. ויק הוא הולוגרמה המדמה זמר ובדרן בסגנון "ראט פאק" מתקופת שנות ה-60 ונמצאת בתוכנית המופעלת בהולו-סוויטות שבבר של קווארק.
הדמות פותחה על בסיס רעיון של מפיק הסדרה אירה סטיבן בהר, שביקש לשלב בעונה הרביעית דמות מסוג זה שתגולם על ידי פרנק סינטרה הבן. לאחר שסינטרה דחה את התפקיד הרעיון הועלה שוב לקראת העונה החמישית, הפעם בגילומו של סטיב לאורנס, אך נזנח שוב.
דארן קיבל את התפקיד לאחר שבהר פגש אותו במופע בצפון הוליווד והזמין אותו לאודישן.
הדמות הופיעה לראשונה בפרק "His Way" בעונה השישית, וחזרה מאוחר יותר באותה העונה בפרק "Tears of the Prophets" ולאורך העונה השביעית.
ויק עסק במתן עצות רומנטיות לצוות, ועזר להניע את מערכת היחסים הרומנטית בין אודו (רנה אוברז'ונואה) לקירה נריס (נאנה ויזיטור). פונטיין סייע לקווארק (ארמין שימרמן) ולג'וליאן באשיר (אלכסנדר סידיג) להתגבר על אהבתם לג'דזיה דקס (טרי פארל).
אחד מהפרקים המרכזיים בו הופיע הוא "It's Only a Paper Moon", בו הוא סייע לנוג (ארון אייזנברג) להתאושש מאובדן רגלו במלחמה. כתודה על כך צוות תחנת החלל "חלל עמוק 9" החליטו להחזיר לוויק טובה בפרק "Badda-Bing Badda-Bang", בו הם עזרו לו לקבל בחזרה את הבר שלו, לאחר שמאפיה אמריקאית השתלטה עליו.
הצוות חוזר לבר בפעם אחרונה בפרק סיום הסדרה "What You Leave Behind", וחוגג בו את הניצחון על הדומיניון.
פרקים כמו "His Way" ו-"It's Only a Paper Moon" זכו לשבחים, והפרק "Badda-Bing Badda-Bang" הושווה לסרט האחד עשר של דני אושן המפורסם משנות ה-60. הדמות עצמה זכתה לשבחים מהמבקרים, שאמרו שהדמות לא הייתה אמורה לעבוד אבל שבסופו של דבר היא כן: הן בשל הכתיבה והן בשל הופעתו של דארן.
רעיון ופיתוח

מפיק הסדרה, אירה סטיבן בהר, רצה במשך זמן רב לשלב דמות בסגנון "ראט פאק" במסע בין כוכבים: חלל עמוק תשע, שכן הוא היה מעריץ של לאס וגאס של שנות ה-60 ושל המוזיקה מאותה תקופה. הרעיון הראשוני היה שהדמות תהיה מישהו שיוכל לתת עצות רומנטיות, ושהוא לא יופיע בכל פרק אלא רק כשיהיה בו צורך. כהכנה, בהר ורוברט יואיט וולף, מפיק וכותב בסדרה, כתבו סצנה על מנת לגבש את הדמות, ובהר חשב מיד על שחקן שיוכל לגלם את הדמות החדשה: פרנק סינטרה ג'וניור, שהיה מעריץ ידוע של מסע בין כוכבים. במאי הליהוק, רון סורמה, יצר קשר עם סינטרה, אך סינטרה רצה לגלם חייזר ולא את דמות הזמר, ולכן הרעיון הושהה.
במהלך הפקת הפרק "A Simple Investigation" מהעונה החמישית, הוחלט להכניס את הסצנה שבהר ווולף יצרו בעבר. בהר חשב בזמנו שאולי מישהו כמו סטיב לורנס ירצה לגלם את הדמות במקום סינטרה אבל לורנס לא היה זמין ונמצא שהסצנה ארוכה מכדי להיכלל בפרק, אז הרעיון הושהה פעם נוספת.
בהר לא היה בטוח כיצד לכתוב את הדמות לתוכנית עד שנמצא שניתן לכלול אותה כחלק ממערכת היחסים בין אודו לבין קירה נריס בפרק "Children of Time". במקום לצלם סצנה בודדת, הוא החליט שצריך ליצור פרק שלם שיתרכז בסביבת לאס וגאס של שנות ה-60, וכתוצאה מכך הפקת הפרק "His Way" החלה.
כמה אנשים רואיינו לתפקיד, כולל טום ג'ונס, רוברט גולט וג'רי וייל. בינתיים, בהר נכח בהופעה במלון Beverly Garland בצפון הוליווד יחד עם חבר, שם ראה את ג'יימס דארן מחלק חתימות. בהר חשב שדארן כל כך מקסים עד שרצה לדבר איתו על התפקיד של פונטיין בו במקום, אבל חברו אמר לו שהוא חושש שדארן יחשוב שהוא לא שפוי. דארן דחה בתחילה את התפקיד שלוש פעמים, מתוך מחשבה שהעובדה שזמר אמיתית מגלם תפקיד של זמר, היא יותר מדי לא יצירתית. סוכנו של דארן שכנע אותו בסופו של דבר לקרוא את התסריט. דארן אהב את התסריט והחליט לגלם את הדמות. מאוחר יותר התייחס לזה כאל "הגשמת חלום".
דארן הגיע למבחן הליהוק והתחיל לדבר על כך שהוא יודע מאין להשיג את הטוקסידו המתאים, ועל שהוא יכול לנעול זוג נעליים של דין מרטין שבבעלותו. במהלך הפגישה, בהר השתכנע שדארן כבר נכנס לדמות של פונטיין, לאחר שנכנס אליה בצורה חלקה בזמן השיחה. דארן נמנע בכוונה מקריאת התסריט בזמן החזרה, מכיוון שהוא לא אהב לקרוא את התסריט בצורה "קרה"- כלומר קריאה סתמית ובלי הקשר. במקום זאת, הוא אילתר בכוונה שורות שהוא חשב שהדמות תאמר. בהר התלהב ואמר: "בנאדם, זה מצחיק. כתבתי שורה בדיוק כזו עבור ויק". לאחר שדארן עזב, בהר סיפר בהתרגשות לכותבים האחרים כמה הוא טוב, אבל ציין שאולי הם עדיין צריכים לראות שחקנים אחרים. המפיק הנס ביימלר ענה: "יצאת מדעתך? על מה אתה מדבר? ויק פונטיין בדיוק היה בחדר. אין שאלה, אין שאלה! הוא הבחור!".
דארן נבחר לתפקיד. הוא חשב שפונטיין הוא שילוב של דין מרטין ושל פרנק סינטרה, וגילה שאזכור של נסיעה לווגאס עם הצמד הזה, שנמצאת בתסריט של "His Way", גרם לו לחשוב על העבר, שכן הוא נסע עם סינטרה הבן ועם ננסי סינטרה במטוס הפרטי של סינטרה ללאס וגאס כדי לראות את סינטרה ואת מרטין משחקים במלון "סנדס" במספר הזדמנויות. באותו זמן, דארן לא היה בטוח אם זה יהיה תפקיד חוזר או לא, אבל הוא נהנה מהחוויה. פונטיין הופיע גם בפרק האחרון של העונה, "Tears of the Prophets", ובמספר פרקים לאורך העונה השביעית .
הופעות > "His Way"

ויק פונטיין מוצג לראשונה בפרק "His Way" כהולוגרמה מודעת לעצמה ובעלת תובנות רומנטיות באופן בלתי מוסבר, המהווה חלק מתוכנית הולודק חדשה, בבעלותו של דוקטור ג'וליאן באשיר (אלכסנדר סידיג). כמה מהצוות הראשי של תחנת החלל נוכחים בהופעה שלו של השיר "You're Nobody 'till Somebody Loves You". לאחר מכן, אודו מבקש בחשאיות עצה מפונטיין לגבי רגשותיו כלפי קירה נריס. ויק עוזר לאודו להתאמן על הולוגרמה אחרת שנראית כמו קירה, אבל אודו מגלה שכשקירה האמיתית חוזרת לתחנה הם בקושי יכולים לקיים אינטראקציה. פונטיין, שלו יכולות רבות שאין להולוגרמות רגילות, מעביר את עצמו לתוכנית ההולו בה נמצאת קירה ומזמין אותה לארוחת ערב בבר שלו. קירה מסתקרנת ומקבלת את ההזמנה. פונטיין מזמין גם את אודו לחזור לתוכנית שלו, ואומר שהוא שיפר את קירה ההולוגרפית ושכעת היא מתנהגת הרבה יותר דומה למקור. השניים נפגשים בהולודק והפגישה הולכת טוב עד שאודו מגלה שמדובר בקירה האמיתית ולא בהולוגרמה. אודו וקירה כועסים על ויק ויוצאים בזעם מההולודק, אבל כשהם מחוץ לטיילת, הצמד מתחיל להתווכח, וכתוצאה מכך אודו מנשק את קירה.
הופעות > "Tears of the Prophets"

במהלך ההופעה השנייה של הדמות, ב"Tears of the Prophets", באשיר וקווארק מפעילים את התוכנית של פונטיין במטרה לעודד את עצמם לאחר שהבינו שלעולם לא יהיה להם סיכוי עם ג'דזיה דקס (טרי פארל) בגלל מערכת היחסים שלה עם וורף (מייקל דורן). ויק מייעץ להם להמשיך בחייהם.
הופעות > "Image in the Sand"

בפרק הראשון של העונה השביעית, "Image in the Sand", וורף מתאבל על מותה של ג'דזיה. הוא הולך לפונטיין ומבקש ממנו לשיר את השיר "All the Way" של פרנק סינטרה. פונטיין שר את השיר בחוסר רצון, ובאמצע השיר וורף מתחיל להרוס את הבר בזעם מוכה יגון.
הופעות > "The Siege of AR-558"

בתחילת הפרק "The Siege of AR-558", פונטיין עושה אודישן לרום (מקס גרודנצ'יק) כזמר ליווי חדש, אך הוא לא מקבל את העבודה.
מאוחר יותר, בזמן שחיילי הפדרציה נמצאים במצור הג'מהדאר, באשיר מנגן את ההקלטה של פונטיין שר את השיר "I'll Be Seeing You" כדי להעלות את מורל הלוחמים.
הופעות > "It's Only a Paper Moon"

כתוצאה מכך שאיבד את רגלו במהלך המצור, בפרק "It's Only a Paper Moon", נוג (ארון אייזנברג) ממשיך לנגן את השיר הזה פעמים רבות עם שובו לחלל עמוק 9. הוא הולך להולו-סוויטה כדי לבקש מפונטיין שישיר לו, ולאחר מכן הוא מחליט לעבור לשם לזמן ממושך. בסוף הפרק נוג עוזב את ההולו-סוויטה ומבקש מקווארק להשאיר את התכנית של ויק פועלת במשך כל היום, כדי לאפשר לוויק לקיים חיים רגילים.
הופעות > "The Emperor's New Cloak"

גרסה אפשרית של ויק פונטיין ביקום המראה מופיעה בפרק "The Emperor's New Cloak". גרסה זו של פונטיין נראית אנושית (אף על פי שלא ניתן הסבר לכך), והיא נורתה למוות במהלך קרב פייזרים.
הופעות > "Badda-Bing Badda-Bang"

פונטיין נאלץ לעזוב את הבר שלו בפרק "Badda-Bing Badda-Bang" משום שהמאפיה האמריקאית השתלטה עליו והפכה אותו לקזינו. למעשה זהו חלק נסתר בתוכנית שיוצרה, פליקס, הכניס לתוכה כדי ליצור בה עניין. הצוות רוצה לעזור לוויק לקבל בחזרה את הבר, אך כדי לעשות זאת הוא ניצב בפני החלטה קשה: מחיקה כוללת של הזיכרון של ויק או להישאר ולסייע לוויק להערים על המאפיה. קפטן בנג'מין סיסקו (אייברי ברוקס) מוביל את הצוות לגנוב את ההכנסות של הקזינו, והם מקווים שכך הם יוכלו לקבל חזרה את הבר. עם הצלחתם, התוכנית מחזירה את הבר לקדמותו, ופונטיין חוגג בשירת השיר "The Best Is Yet to Come" לצוות. במהלך פרק הגמר של התכנית, "What You Leave Behind", קווארק מעביר את הזמן במהלך ההתקפה על קרדאסיה פריים על ידי משחק "Go Fish" עם פונטיין. מאוחר יותר, לאחר הניצחון והתבוסה של הדומיניון, הצוות חוזר לבר של ויק למסיבה חגיגית בה ויק שר את השיר "The Way You Look Tonight".
קבלה

דמותו של ויק פונטיין התקבלה בביקורות מעורבות - הן מצד המבקרים והן מצד הציבור. קית' דקנדידו, בביקורת שלו על "His Way" עבור Tor.com, לא אהב את הרעיון של תוכנית ההולו-סוויטה של פונטיין ואמר כי "זה טיפשי, זה קל דעת, זה מעלה כל מיני שאלות מוסריות שהתכנית לא מראה שמץ של רצון לחקור", הוא אמר שהוא נהנה מכישורי המשחק של דארן, ושאלו גרמו לו לחייך בכל פעם שדארן דיבר. זאק הנדלן, שכותב עבור The AV Club, שיבח את הסצנות של שנות ה-60 ב-"His Way" ואמר שזה "לא כל כך מגוחך כמו שזה נשמע, והעובדה שזה עובד, אפילו קצת, היא עדות לשחקנים ולתסריט".
צ'רלי ג'יין אנדרס תיארה את פונטיין כ"גאינן פחות מגניב" בביקורת שלה על "Badda-Bing Badda-Bang", והפרק נכלל ברשימת הפרקים הגרועים ביותר הקשורים להולודק של זיכיון מסע בין כוכבים, אך היא הוסיפה שהיא מעריצה של "It's Only a Paper Moon". הפרק הזה דורג בתור השלישי הטוב ביותר בסדרה על ידי גֵם ווילר עבור "Den of Geek", שכינה את פונטיין "המארח ההולוגרפי האידיאלי" בתוכנית.
בשנת 2020, "ScreenRant" דירג את ויק פונטיין כדמות ההולודק העשירית במיטבה של זיכיון מסע בין כוכבים.
חוף באומן

| --- | --- |

 מידע כללי
 על שם:  אייזיאה באומן 
 סוג:  קו חוף 
 מידע נוסף
 קואורדינטות:  68°10′00″S 65°00′00″W﻿ / ﻿68.1667°S 65°W﻿ / -68.1667; -65
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהחוף באומן(למפת חצי האי האנטארקטי רגילה) בסיס חנרל ברנרדו אוהיגינס ריקלמהחוף באומן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף באומן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף באומן
 
חוף באומן או חוף בואומן (באנגלית: Bowman Coast) הוא חלק מהחוף המזרחי של חצי האי האנטארקטי שבאנטארקטיקה.
החוף מצוי בין כף נורת'רופ לבין כף אגאסי.
היסטוריה > גילוי החוף

החוף התגלה על ידי סר הוברט וילקינס בטיסתו שנערכה ב-20 בדצמבר 1928.
היסטוריה > מקור השם

וילקינס קרא לחוף על שמו של אייזיאה באומן, שהיה מנהל החברה הגאוגרפית האמריקאית באותה עת.
לקריאה נוספת

• Ute Christina Herzfeld, , PP 114, 168
• A. P. Crary, L. M. Gould, E. O. Hulburt, Hugh Odishow, Waldo E. Smith, editors, , P 53
הערות שוליים

1 2 3 4  מידע גאוגרפי והיסטורי
חוף דאנקו

| --- | --- |

 מידע כללי
 על שם:  Émile Danco 
 סוג:  קו חוף 
 מידע נוסף
 קואורדינטות:  64°42′S 62°00′W﻿ / ﻿64.7°S 62°W﻿ / -64.7; -62
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהחוף דאנקו(למפת חצי האי האנטארקטי רגילה) בסיס חנרל ברנרדו אוהיגינס ריקלמהחוף דאנקו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף דאנקו(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף דאנקו
 
חוף דאנקו (באנגלית: Danco Coast) הוא חלק מהחוף המערבי של חצי האי האנטארקטי בארץ גרהאם שבאנטארקטיקה.
החוף מצוי בין כף סטרנק לבין כף רנאר.
החוף גובל במעבר אגירה המפריד בין החוף לבין האי למייר.
בחוף מצויים נקודת באבאזון ומפרצון סלווסן.
היסטוריה > גילוי החוף

החוף נחקר בחודשים ינואר ופברואר 1898 על ידי המשלחת האנטארקטית הבלגית בפיקודו של אדריאן דה ז'רלאש.
היסטוריה > מקור השם

ז'ארלש קרא לחוף על שמו של לוטננט אמיל דאנקו (Emile Danco) חבר המשלחת שמת במהלך עבודת המשלחת, ב-5 ביוני 1898.
לקריאה נוספת

• R. Casaux, M. L. Bertolin, A. Carlini, , Polar Biol (2011) 34:1615–1620, DOI 10.1007/s00300-011-0994-1
הערות שוליים

1 2 3 4  מידע היסטורי וגאוגרפי
↑  מידע היסטורי וגאוגרפי על מעבר אגיירה
חוף באנזארה

| --- | --- |

מיקום חוף באנזארה (אדום) בארץ וילקס (צהוב) בטריטוריה האנטארקטית האוסטרלית (כתום)
 נתונים גאוגרפיים
 קואורדינטות:  67°S 126°E﻿ / ﻿67°S 126°E﻿ / -67; 126
 נתונים מדיניים
 על שם:  משלחת החקר הבריטית, אוסטרלית וניו זילנדית לאנטארקטיקה 
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף באנזארה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף באנזארה
 
חוף באנזארה (באנגלית: Banzare Coast) הוא אזור בארץ וילקס שבאנטארקטיקה.
חוף באנזארה מוגדר כאזור החוף של אנטארקטיקה, הממוקם בין כף סאות'רד לבין כף מורס.
היסטוריה > גילוי החוף

אזור החוף התגלה מהאוויר ב-15 בינואר וב-16 בינואר 1931 על ידי משלחת החקר הבריטית, אוסטרלית וניו זילנדית לאנטארקטיקה (באנגלית: British Australian (and) New Zealand Antarctic Research Expedition ; בראשי תיבות: BANZARE) אשר חקרה את האזור בפיקודו של דאגלס מוסון.
היסטוריה > מקור השם

שמו של האזור ניתן לו על ידי דאגלאס מוסון.
מוסון קרא לחוף על שם המשלחת עליה פיקד - החוף נקרא על שם ראשי התיבות של שם המשלחת: BANZARE - נהגה "באנזארה".
לקריאה נוספת

• Frezzotti, M., & Polizzi, M. (2002), , Annals of Glaciology, 34, 235-240. https://doi:10.3189/172756402781817897
• G.D. Williams, A.J.S. Meijers, A. Poole, P. Mathiot, T. Tamura, A. Klocker, , Deep Sea Research Part II: Topical Studies in Oceanography, Volume 58, Issues 9–10, 2011, Pages 1194-1210, ISSN 0967-0645, https://doi.org/10.1016/j.dsr2.2010.10.035.
• Ian Kelly, Anya Reading, Tobias Stål, Stephen Walters, Ross Turner, , University of Tasmania, Hobart, Tasmania, Australia
• Charles W Swithinbank, , EUROPEAN RESEARCH OFFICE OF THE U.S.ARMY
הערות שוליים

1 2 3 4 5 6 7  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
זמן אוניברסלי מתואם

מפת אזורי העולם ביחס לזמן אוניברסלי מתואם
‏ מפת אירופה לפי אזורי זמן:
±0  שעון מערב אירופה (WET) / שעון גריניץ' (GMT) (UTC) 
±0  שעון מערב אירופה (WET) / שעון גריניץ' (GMT) 
1+ שעון הקיץ של מערב אירופה (WEST) / שעון הקיץ של בריטניה (BST) / שעון אירלנד (IST) 
1+  שעון מרכז אירופה (CET) 
2+  שעון הקיץ של מרכז אירופה (CEST) 
2+  שעון מזרח אירופה (EET) / שעון קלנינגרד 
2+  שעון מזרח אירופה 
3+  שעון הקיץ של מזרח אירופה (EEST) 
3+  שעון מוסקבה (MSK) / זמן טורקיה 
4+  זמן ארמניה / זמן אזרבייג'ן / זמן גאורגיה (MSD)
זמן אוניברסלי מתואם או UTC (באנגלית: Coordinated Universal Time; בצרפתית: Temps Universel Coordonné) הוא תקן הזמן העיקרי לפיו נמדדים ומתואמים השעונים במדינות השונות. אזורי זמן מסביב לעולם מתוארים ביחס לתקן זה. לדוגמה: אזור הזמן בישראל הוא UTC+2 בחורף, ו-UTC+3 בשעון הקיץ.
שמו הקודם והנפוץ של ה-UTC הוא GMT – Greenwich Mean Time או בעברית שעון גריניץ' (מילולית: השעה הממוצעת בגריניץ'). שינוי השם נובע משתי סיבות. ראשית, כדי לא להשתמש בשמו של מקום מסוים, מכיוון שהמדידות נעשות על ידי מספר גורמים בינלאומיים. שנית, עם המעבר ל-UTC הזמן החל להימדד על ידי שעונים אטומיים ולא באמצעות צפייה בגרמי השמיים, כפי שנעשה במאות השנים הקודמות. על אף שינוי השם ושינוי שיטת המדידה, UTC עדיין מבוסס על השעה הממוצעת בקו האורך 0° העובר במצפה הכוכבים הישן של גריניץ'. ראשי התיבות UTC נוצרו כפשרה בין ראשי התיבות באנגלית (CUT) וראשי התיבות בצרפתית (TUC).
בהקשרים תעופתיים וימיים, לרוב נקרא זמן UTC "זמן זולו" – Zulu time, והשעה מצוינת בתוספת Z: למשל השעה 23:20 UTC ב"זמן זולו" תיכתב כ-2320Z.
דקה מעוברת

כיוון שקצב הסיבוב של כדור הארץ אינו קבוע, וחלים בו שינויים קלים, נוצר מעת לעת פער בין השעה הנמדדת בשעונים האטומיים לשעה המתקבלת בתצפיות אסטרונומיות. פער זה אינו עולה בדרך כלל על שבר של שנייה, והוא מתוקן ב-UTC על ידי הוספת שנייה מדי כמה שנים, כאשר הפער, ברוב השעונים בעולם המשתתפים בקביעת UTC, עולה על 0.9 שנייה. הוספת השנייה היא בעצם עצירת השעונים האטומיים לשנייה אחת, או קביעת דקה בת 61 שניות. בפעם האחרונה נוספה שנייה כזו ב-31 בדצמבר 2016. לפני כן, שניות הוספו בממוצע מדי שנה וחצי.
UTC מתוחזק על ידי מספר מדינות בחסות ארגונים בינלאומיים שמודדים באופן מדויק מאוד הן את מעבר הזמן והן את השינויים בתנועת כדור הארץ.
חוף בריאן

| --- | --- |
 מדינה / טריטוריה:  אין ערך
 קואורדינטות:  73°35′00″S 84°00′00″W﻿ / ﻿73.5833°S 84°W﻿ / -73.5833; -84 
  מפת מיקום  מפה מפורטת   (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף בריאן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחוף בריאן  he tabBackground:;tabBorder:#aaa;defaultTab:0;
 
חוף בריאן (באנגלית: Bryan Coast) הוא קטע החוף של אנטארקטיקה לאורך החוף הדרומי של ים בלינגסהאוזן בין צוק פרוגנר והקצה הצפוני של חצי האי רידברג.
ממערב נמצא חוף אייטס וממזרח חוף אינגליש.